open-index/open-wikipedia-markdown huggingface dataset:
வல்லமை தாராயோ (வலைத் தொடர்)

**வல்லமை தாராயோ** (*Vallamai Tharayo*) என்பது  26 அக்டோபர் 26 2020 முதல் 2 பெப்ரவரி 2021 ஆம் ஆண்டு வரை விகடன் தொலைக்காட்சி என்ற யூடியூப் இணைய அலைவரிசையில் ஒளிபரப்பான வலைத் தொடர் ஆகும். இத்தொடர் இந்தியாவிலேயே முதன் முறையாக யூடியூப் இணையம் வழியாக ஒளிபரப்பாகும் வலைத் தொடர் ஆகும். இந்த தொடரை விகடன் ஒளித்திரை மற்றும் மோஷன் கன்டென்ட் குரூப் போன்ற நிறுவனங்கள் இணைத்து தயாரிக்க கோலங்கள் தொடர் புகழ் திருச்செல்வம் என்பவர் கதை மற்றும் திரைக்கதை எழுத, சிதம்பரம் மணிவண்ணன் இயக்குகிறார்.

இத்தொடரில் ஷாலி நிவேகாஸ், கௌஷிக், விஜே பார்வதி, சரண்யா ரவிச்சந்திரன் உள்ளிடட பலர் நடிக்துள்ளனர். உத்ரா உன்னிகிருஷ்ணன் குரலில் பாலசாரங்கன்இசையில் முகப்பு பாடல் அமைந்துள்ளது.

## நடிகர்கள்
* ஷாலி நிவேகாஸ் - அபி
* கௌஷிக் - சித்தார்த்
* விஜே பார்வதி
* சுபாஷிணி கண்ணன்
* சரண்யா ரவிச்சந்திரன்

## நடிகர்களின் தேர்வு
இந்த தொடரில் மாதிரி நடிகை மற்றும் தொகுப்பாளினியான ஷாலி நிவேகாஸ் முதன்மைக் கதாபாத்திரத்தில் நடிக்கின்றார். இவர் 2018ஆம் ஆண்டு தென்னிந்திய அழகு போட்டியில் பங்கு பெற்றவர் மற்றும் சன் தொலைக்காட்சியில் ஒளிபரப்பான 'வணக்கம் தமிழா' என்ற கலந்துரையாடல் நிகழ்ச்சியையும் நடத்தியுள்ளார். இவருக்கு ஜோடியாக 'இந்தியாக்ளிட்ஸ்' என்ற இணையத்தள தொகுப்பாளரான கௌசிக் கதாநாயகனாக நடிக்கின்றார். விஜே பார்வதி மற்றும் திரைப்பட நடிகை சுபாஷிணி கண்ணன், சரண்யா ரவிச்சந்திரன் ஆகியோர் முதன்மைக் கதாபாத்திரத்தில் நடிக்கிறார்கள்.

## தயாரிப்பு
இந்த தொடரை கோலங்கள், அழகி, திருமதி செல்வம், தென்றல், தெய்வமகள், நாயகி போன்ற பல வெற்றி தொடர்களை இயக்கிய விகடன் ஒளித்திரை என்ற நிறுவனம் தயாரிக்கிறது. இவ் நிறுவனம் தயாரிக்கும் முதல் இணையத் தொடர் இதுவாகும். இதனுடன் இணைத்து 'மோஷன் கன்டென்ட் குரூப்' என்ற நிறுவனமும் இத்தொடரை தயாரித்துள்ளது.

## மொழி மாற்றம்
இந்த தொடர் தெலுங்கு மொழியில் 'ஓ சின்னதான' என்ற பெயரில் மொழி மாற்றம் செய்யப்பட்டு 1 பிப்ரவரி 2021 ஆம் ஆண்டு முதல் திங்கள் முதல் சனி வரை மாலை 6 மணிக்கு 'இ டிவி' தொலைக்காட்சியில் ஒளிபரப்பானது. மலையாள மொழியில் ஆதாமின்டே வாரியெல்லு என்ற பெயரில் மொழி ஆக்கம் செய்யப்பட்டு என்ற அலைவரிசையில் மார்ச் 14, 2021 ஆம் ஆண்டு முதல் பிற்பகல் 1:30 மணிக்கு ஒளிபரப்பானது.

## மேற்கோள்கள்

## வெளி இணைப்புகள்
* வல்லமை தாராயோ on ஐ. எம். டி. பி இணையத்தளம்
* Vikatan TV

பகுப்பு:விகடன் தொலைக்காட்சி நிகழ்ச்சிகள்
பகுப்பு:தமிழகத்தின் வலைத் தொடர்கள்
பகுப்பு:தமிழ் வலைத் தொடர்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
மாற்று அச்சடிப்பு

**மாற்று அச்சடிப்பு** அல்லது **மறுதோன்றி** (*Offset printing*)  என்பது அதிகம் புழக்கத்தில் உள்ள அச்சுமுறை ஆகும்.

இவ்வகை அச்சு எந்திரத்தில் அச்சிட முதலில் எழுத்துக்களைக் கோத்து அச்சுப்பதிவம் (Artpul) தயாரித்துக் கொள்ள வேண்டும். அதைப் பிலிமாக ஆக்கிக் கொள்ள வேண்டும். அப்பிலிமை வேதிப்பொருள் பூசிய தகட்டிற்கு மேலாக அமைத்து அதன் வழியே சக்திமிகுந்த ஒளியைப் பாய்ச்சுவார்கள், கொஞ்ச நேரம் கழித்து அதனைக் கழுவினால், அதில் ஒளி படாத இடங்களில் உள்ள வேதிப்பொருள் கறைந்து போயிருக்கும். அதில் உள்ள எழுத்துகள், படங்கள் அப்படியே இருக்கும். இதன் மீது நீர் படியாது. ஆனால் மை ஒட்டும். மை படிந்த பகுதிகள் நேரடியாகக் காகிதத்தின் மேல் அச்சாவதில்லை. அவை ரப்பர் திரையில் அச்சாகின்றன. அதுவே மீண்டும் தாளில் பதிந்து அச்சாகும்,

வண்ணப்படங்களை அச்சிட வேண்டுமெனில் ஒவ்வொரு வண்ணத்திற்கும் தனித் தனி பிலிம் தயாரிக்க வேண்டும். அவ்வாறே தனித்தனி தகடும் அச்சிடுவதற்கென தயாரித்து அச்சிட வேண்டும்.

## குறிப்புகள்

பகுப்பு:அச்சுக்கலை
துல்சி அணை

**துல்சி அணை (Tulshi Dam)**, நிலச்சூழலில் அமைக்கப்பட்ட மற்றும் நீர் பிடிப்பு அணையாகும். இது இந்தியாவின் மகாராட்டிரம் மாநிலத்தில் உள்ள மும்பையில் முலந்த் அருகே துல்சி ஆற்றில் கட்டப்பட்டுள்ளது.

## குறிப்புகள்
இந்த அணையின் உயரம் சுமார் 26 மீட்டராகும். இதன் நீளம் 186 மீட்டராகும். அணையின் மொத்த நீர் சேமிப்புத் திறன்  ஆகும்.

## நோக்கம்
* குடி நீர்
* தண்ணீர் வழங்கல்

## மேலும் காண்க
* இந்திய அணைகள் மற்றும் நீர்த்தேக்கங்களின் பட்டியல்

## மேற்கோள்கள்

பகுப்பு:Coordinates on Wikidata
பகுப்பு:மகாராட்டிர அணைகள்
நாராயணன் சீனிவாசன்

**நாராயணன் சீனிவாசன்** *(Narayanan Srinivasan)*  இந்தியாவின் அணு விஞ்ஞானியாகவும் இந்திரா காந்தி அணு ஆராய்ச்சி மையத்தின் நிறுவனர் திட்ட இயக்குநராகவும் இருந்தவராவார். 1930 ஆம் ஆண்டு பிறந்த இவர் 2014 ஆம் ஆண்டுவரை வாழ்ந்தார். இந்தியாவின் அணுசக்தி திட்டத்தின் முன்னோடிகளில் ஒருவரான இவர், டிராம்பேயில் உள்ள புளூட்டோனியம் தொழிற்சாலைக்கான வடிவமைப்பு பொறியாளராகப் பணியாற்றினார். கல்பாக்கத்தில் உள்ள இந்திரா காந்தி அணு ஆராய்ச்சி மையத்தில் அப்போதைய அணு உலை ஆராய்ச்சி மையத்தின் திட்ட இயக்குநராக இருந்தார். கனநீர் வாரியம் மற்றும் அணு எரிபொருள் வளாகம்  ஆகிய அமைப்புகளின் தலைமை நிர்வாகியாகயும் இருந்துள்ளார். 1982 ஆம் ஆண்டு முதல் 1987 ஆம் ஆண்டு வரை இந்திய அணுசக்தி ஆணையத்தில் பணிபுரிந்தார். இந்திய அரசு இவருக்கு 2003  ஆம் ஆண்டு  மூன்றாவது மிக உயர்ந்த குடிமகன் விருதான பத்ம பூசண் விருதை வழங்கிச் சிறப்பித்தது.  2009 ஆம் ஆண்டு அணுசக்தி துறையின் வாழ்நாள் சாதனையாளர் விருதும் இவருக்கு வழங்கப்பட்டது. சீனிவாசன் 2014 ஆம் ஆண்டு சென்னையில்  மே மாதம்  18 அன்று தனது 84 வயதில் இறந்தார். 
## மேற்கோள்கள்

## மேலும் வாசிக்க
* 
## புற இணைப்புகள்
* 
* 

பகுப்பு:1930 பிறப்புகள்
பகுப்பு:2014 இறப்புகள்
பகுப்பு:பத்ம பூசண் விருது பெற்றவர்கள்
பகுப்பு:பத்ம பூசண் விருது பெற்ற தமிழர்கள்
பகுப்பு:தமிழக அறிவியலாளர்கள்
பகுப்பு:தமிழ்நாட்டினர்
இளஞ்சிவப்பு துறவி நண்டு

**இளஞ்சிவப்பு துறவி நண்டு** *(Paguristes gamianus)* என்பது துறவி நண்டுகளில் டையோஜெனிடே குடும்பத்தினைச் சார்ந்ததாகும்.

## விளக்கம்
இளஞ்சிவப்பு துறவி நண்டு சிறிய முடிகளுடைய இளஞ்சிவப்பு துறவி நண்டாகும். இது 2 செமீ நீளம் வரை வளரும். இதனுடைய கண்கள் கருப்பாகவும்  பழுப்பு நிறத்தில் சம அளவிலான பற்றுருப்பினைக் கொண்டுள்ளது. இதனுடைய இரண்டாவது மற்றும் மூன்றாவது கால்களின் முனைகளில் வெள்ளை புள்ளிகள் காணப்படும்.

## விநியோகம்
இந்த நண்டு தெற்கு ஆப்பிரிக்கக் கடற்கரையைச் சுற்றி தெற்கு நமீபியா முதல் கேப் அகுல்ஹாஸ் வரை 12 மீட்டருக்கும் குறைவான ஆழமுள்ள நீரில் மட்டுமே காணப்படுகிறது. 

## சூழலியல்
இந்த இனத்தின் பெண் தந்து ஓட்டுக்குள் 12 முதல் 15 முட்டைகளை அடைகாக்கும். 

## மேற்கோள்கள்

பகுப்பு:நண்டுகள்
குடவி பறவைகள் சரணாலயம்

**குடவி பறவைகள் சரணாலயம்** (Gudavi Bird Sanctuary) என்பது இந்திய மாநிலமான கர்நாடகாவின் சாகரா துணைப்பிரிவின் சொராபா வட்டத்தில், பனவாசி சாலையில், 16.01 கி.மீ. தூரத்தில் 0.74 சதுர கி.மீ பரப்பளவில் பரவியுள்ளது.

2009 ஆம் ஆண்டு கணக்கெடுப்பின்படி, 48 குடும்பங்களைச் சேர்ந்த 217 வெவ்வேறு வகையான பறவைகள் இந்த இடத்தில் காணப்படுகின்றன.  

ஒரு இயற்கை ஏரியும், மரங்களும் இந்த பறவைகளுக்கு தங்குமிடத்தைத் தருகின்றன. ஒரு சிறிய பருவகால ஏரியான இது மழைக்காலங்களில் பெரும்பாலும் தண்ணீரில் நிரப்பப்படுகிறது. பல்வேறு பறவை இனங்கள் இனப்பெருக்கம் செய்வதற்காக உலகெங்கிலும் இருந்து வெவ்வேறு பருவங்களில் இடம் பெயர்கின்றன. பறவைகளை உன்னிப்பாகக் கவனிக்க பறவை பார்வையாளர்களுக்காக ஒரு தளமும் கட்டப்பட்டுள்ளது.

## பலவிதமான பறவைகள்
[வலது|thumb|யூரேசிய [கரண்டிவாயன்]]
[வலது|thumb|[கரிய அரிவாள் மூக்கன் குழு]]
alt=Black crowned night heron at Gudavi bird sanctuary|வலது|thumb|குடவி பறவைகள் சரணாலயத்தில் கருப்பு இரவு நாரை

* சாம்பல் நாரை
* இரவு நாரை
* சிறிய நீர்க்காகம்
* வெள்ளைக் கானாங்கோழி
* வெள்ளைக் கானாங்கோழி
* குளத்துக் கொக்கு
* பாம்புத் தாரா
* கொண்டை நீர்க்காகம்
* சிறு முக்குளிப்பான்
* வெள்ளை அரிவாள் மூக்கன்
* கரும்பருந்து
* செம்பருந்து
* கரண்டிவாயன்

## அணுகல்

* அருகிலுள்ள நகரம்: சொராபா (15&nbsp;கி.மீ)
* அருகிலுள்ள இரயில் பாதை: சாகரா ஜம்பாகரு (45&nbsp;கி.மீ) 
* அருகிலுள்ள விமான நிலையம்: ஹூப்ளி (165&nbsp;கி.மீ)

## மேற்கோள்கள்

பகுப்பு:சிவமொக்கா மாவட்டம்
பகுப்பு:கர்நாடகத்தின் பறவை புகலிடங்கள்
பகுப்பு:Coordinates on Wikidata
பகுப்பு:இந்தியாவில் உள்ள பறவைகள் காப்பகங்கள்
விண்வெளி நடவடிக்கை மசோதா

**விண்வெளி நடவடிக்கை மசோதா** *(Space Activities Bill)*  இந்தியாவுக்கான பிரத்யேகமான விண்வெளிச் சட்டத்தை வழங்கக்கூடிய ஒரு மசோதாவாகும். 2017ஆம் ஆண்டு நவம்பர் மாதம் இந்த வரைவு முதன்முதலில் இசுரோவால் பொதுவெளி கருத்துக்களுக்காக பகிரங்கப்படுத்தப்பட்டது. இந்திய  விண்வெளி இலக்குகளின் பல்வேறு காரணிகள் இம்மசோதாவில் உள்ளடங்கியுள்ளன. பன்னாட்டு மற்றும் தேசிய கடமைகள், குற்றங்கள் மற்றும் அடுத்தடுத்த தண்டனைகள், தனியார் நிறுவனங்கள்  நுழைவதற்கான தடைகள், விண்வெளியில் ஏற்படும் சேதங்களுக்கான பொறுப்பு போன்றவற்றை இம்மசோதா வரையறுக்கிறது. விண்வெளி நடவடிக்கை மசோதா அதன் இறுதி கட்டத்தில் இருப்பதாக 2020 ஆம் ஆண்டு சூலை மாதம் 5 அன்று, வி இசுரோ தலைவர் கே சிவன் கூறினார். அதன்படி, இந்த மசோதா நாடாளுமன்றத்தின் இரு அவைகளிலும் வைக்கப்படும்.  சரியான நாடாளுமன்ற நடைமுறைக்குப் பிறகு, விண்வெளி செயல்பாட்டுச் சட்டம் விண்வெளி விதிகளை உருவாக்குவதற்கு வழி வகுக்கும். தனியார் நிறுவனங்கள் இந்தியாவில் விண்வெளி ஏவுதல்களைத் தொடங்குவதற்கும் இந்தச் சட்டம் வழிவகுக்கும். 
## மேற்கோள்கள்

பகுப்பு:இந்திய விண்வெளித் திட்டங்கள்
பகுப்பு:இந்திய அரசு அமைப்புகள்
பகுப்பு:இந்திய விண்வெளி ஆய்வு நிறுவனம்
ஊசிடே

பகுப்பு:முதுகெலும்பிலிகள்
பகுப்பு:நண்டுகள்
**ஊசிடே** (Oziidae) என்பது பத்துக்காலிகள் வரிசையில் உள்ள நண்டுகள் குடும்பமாகும். ஊசிடேயில் சுமார் 7 பேரினங்களும் 30க்கும் மேற்பட்ட சிற்றினங்களும் விவரிக்கப்பட்டுள்ளன. 

## பேரினம்
கீழே குறிப்பிடப்பட்டுள்ள பேரினங்கள் அனைத்தும் ஊசிடே குடும்பத்தினைச் சார்ந்தவையாகும்:

* *பாப்டோசியசு* அல்காக், 1898
* *பவுண்டியானா* என்ஜி டேவி, 2000
* *எபிக்சாந்தாய்ட்சு பால்ஸ்* , 1935
* *எபிக்சாண்டசு* ஹெல்லர், 1861
* *யூபிலுமினசு கோஸ்மேன்* , 1877
* *லிடியா* ஜிஸ்டல், 1848
* *ஓசியசு* மில்னே-எட்வர்ட்ஸ், 1834

## மேற்கோள்கள்

## மேலும் படிக்க

* 
* 
*
லிட்டோபின்னேயசு

***லிட்டோபின்னேயசு (Litopenaeus)*** இறால்களின் ஓர் பேரினம் ஆகும். இது முன்னர் பின்னேயசு பேரினத்தின் கீழ் சேர்க்கப்பட்டிருந்தது. லிட்டோபின்னேயசு பேரினத்தின் கீழ் ஐந்து சிற்றினங்கள் உள்ளன: 

**லிட்டோபின்னேயசு ஆக்சிடெண்டாலிசு* (சிரீட்சு, 1871)
**லிட்டோபின்னேயசு சிமிதீ* (புக்கெரன்ரோட், 1936)
**லிட்டோபின்னேயசு செட்டிபெரசு* (லின்னேயசு, 1767)
**லிட்டோபின்னேயசு ஸ்டைலிரோசிடிரிசு* (சிடிம்ப்சன், 1871)
**லிட்டோபின்னேயசு வன்னாமீ* (பூன், 1931)

## ஒட்டுண்ணிகள்
*லிட்டோபின்னேயசு* என்பது மனிதர்களின் நோய்க்கிருமியான *விப்ரியோ பராஹெமோலிட்டிகஸின்* சந்தேகத்திற்குரிய விருந்தோம்பியாக உள்ளது.

## மேற்கோள்கள்

பகுப்பு:கணுக்காலிகள்
பகுப்பு:முதுகெலும்பிலிகள்
பகுப்பு:பத்துக்காலிகள்
பகுப்பு:கணுக்காலி பேரினங்கள்
ராஜகுலத்தோர்

**ராஜகுலத்தோர்**  (*Rajakulathor*) அல்லது **ராஜாக்கா**  (*Rajaka*) எனப்படுவர்கள், இந்தியாவின், தமிழ்நாடு, கர்நாடகா, ஆந்திரா போன்ற மாநிலங்களில் வாழுகின்ற ஓர் இனக்குழுவினர் ஆவர். இவர்கள் வண்ணார், மடிவாளர்,
அகசா ஆகிய சமூகக் குழுக்களுடன் தொடர்புடையவர்கள்.

## தோற்றம்
ராஜகுலத்தோர் இனமக்கள் வீரபத்திரர் வழிவந்தவர்கள் என்பது ஒரு தொன்மம் ஆகும்.ராஜகுலத்தோர் வலங்கையைச் சேர்ந்தவர் ("வலது கை சாதி பிரிவு"). அவர்களில் சிலர் வலங்கமட்டன் ("வலது கை பிரிவின் மக்கள்") என்ற தலைப்பைக் கொண்டுள்ளனர்.  வலங்கை விவசாய அடிப்படையில் சாதிகளை உள்ளடக்கியது, இடங்கை உற்பத்தியில் ஈடுபட்டுள்ள சாதிகளைக் கொண்டிருந்தது.

## வரலாறுகள்
கேரளாவில் நடைபெறும் பூரம்
திருவிழாவில் அம்மன் முன்பு **வெண்குடை** ஏந்தி வண்ணார்களே செல்கின்றனர் மேலும் அந்த வெண்குடையானது சிகப்பு,பச்சை,ஆரஞ்சு,கருப்பு,வெள்ளைமுதலிய வண்ணங்களுடன் பெரிய கைபிடியுடன் காணப்படும்

இந்தியாவில் அக்டோபர் மாதம் 
கர்நாடகா மற்றும் 
தமிழ்நாட்டில் மிக பெரும் அளவில் நடைபெறும் மைசூரு தசரா திருவிழாவில் கௌரவமான வாள் ராஜகுலத்தோர்களுக்கு வழங்கப்படுகிறது

வண்ணார்கள் பகவதி அம்மன் கோவில் பூஜாரியாகவும் உள்ளனர்.

## வழிபாடுகள்
திருநெல்வேலி பகுதிகளில் தாய் தெய்வங்களே (பெண்தெய்வங்கள்) மிகுதியாக வணங்கபடுகின்றன 
வெறும் பீடம் அல்லது திரிசூலம் வைத்து வணங்குகின்றனர் இதை, சீதை அம்மன் அல்லது தீப்பாய்த அம்மன் (திரௌபதியம்மன்) என்று கூறுவார்கள்
தீப்பாய்த அம்மன் வழிபாடு பெரும்பாலும் வண்ணார்கள் வழிபாடாகவே உள்ளது 
அக்னிமாரி மற்றும் அனல்மாரி போன்ற தெய்வங்கள் வண்ணார்களின் குலதெய்வமாக இருந்தன

கர்நாடகம் மற்றும் ஆந்திரப் பிரதேசம் போன்ற மாநிலங்களில் மாரியம்மன்
கோவில் பூசாரியாக இன்றளவும் வண்ணார்களே விளங்குகின்றனர் 

## குறிப்பிடத்தக்க நபர்கள்
* பெரியதம்பிரான் - இலங்கையின் (வலவை) நகரை ஆட்சி செய்த அரசர் 
* நீலாசோதையன் - இலங்கையின் (வலவை) நகரை ஆட்சி செய்த படைதளபதி 
* மடிவாளா மசிதேவா - கர்நாடகா மாநிலத்தின் தலை சிறந்த வீரனாகவும் மற்றும் கடவுளாகவும் இருந்துள்ளார்
* உசுலம்பட்டி பெருமாள் - வெள்ளையனே வெளியேறு இயக்கத்தை தலைமை தாங்கியவர் 
* ஏ. எம். சரவணம் - சுதந்திர போராட்ட வீரர்
* வி. எம். முனுசாமி - வேலூர் சுதந்திர போராட்ட வீரர்

## இதனையும் காண்க
* தவ்வை வழிபாடு

## மேற்கோள்கள்

பகுப்பு:சாதிகள்
ஐக்கிய நாடுகள் பாதுகாப்புச் சபையின் உறுப்பினர்கள் பட்டியல்

ஐக்கிய நாடுகள் பாதுகாப்பு அவை உறுப்பினர் ஐந்து நிரந்தர உறுப்பினர்களும், பத்து தேர்ந்தெடுக்கப்பட்ட நிரந்தரமற்ற உறுப்பினர்களும் உள்ளனர். 1966 க்கு முன்னர், தேர்ந்தெடுக்கப்பட்ட ஆறு உறுப்பினர்கள் இருந்தனர், அதே நேரத்தில் நிரந்தர உறுப்பினர்கள் 1945 இல் ஐக்கிய நாடுகள் சபையை உருவாக்கியதில் இருந்து சீனாவின் பிரதிநிதித்துவத்தைத் தவிர வேறு எதுவும் மாற்றப்படவில்லை. தேர்ந்தெடுக்கப்பட்ட உறுப்பினர்கள் இரண்டு ஆண்டு காலத்திற்கு அவையில் பொறுப்பில் இருப்பார்கள். புவியியல் தொடர்ச்சியை உறுதிப்படுத்த ஐ.நா.வின் ஐந்து பிராந்திய குழுக்களில் ஒவ்வொன்றிற்கும் ஒரு குறிப்பிட்ட எண்ணிக்கையிலான உறுப்பினர்கள் ஒதுக்கப்படுகிறார்கள்.

## தற்போதைய உறுப்பினர்கள்

; நிரந்தர உறுப்பினர்கள்

; நிரந்தரமற்ற உறுப்பினர்கள்

## பிராந்திய குழுக்கள்
thumb|300x300px

* ஆப்பிரிக்க குழு : 3 உறுப்பினர்கள்
* ஆசியா-பசிபிக் குழு :  2 உறுப்பினர்கள்
* கிழக்கு ஐரோப்பிய குழு (CEIT, அல்லது மாற்றத்துடன் பொருளாதாரம் உள்ள நாடுகள்): 1 உறுப்பினர்
* லத்தீன் அமெரிக்கன் மற்றும் கரீபியன் குழு (GRULAC) : 2 உறுப்பினர்கள்
* மேற்கு ஐரோப்பிய மற்றும் பிறர் குழு (WEOG): 2 உறுப்பினர்கள்; இவற்றில் குறைந்தபட்சம் மேற்கு ஐரோப்பாவிலிருந்து வந்திருக்க வேண்டும் 

;

கபாதுகாப்பு கவுன்சிலின் முன்மொழியப்பட்ட விரிவாக்கத்தின் ஒரு பகுதியாக, பிரேசில், ஜெர்மனி, இந்தியா மற்றும் ஜப்பான், கூட்டாக *4* அல்லது *[[ஜி4 நாடுகள்|ஜி]]* *4* *[[ஜி4 நாடுகள்|நாடுகளின்]]* *குழு,* இந்த உடலில் நிரந்தர பிரதிநிதித்துவத்தை நாடுகின்றன. ஒருமித்த கருத்துக்குழுவை அமைப்பதன் மூலம் பாதுகாப்பு கவுன்சில் விரிவாக்கத்தை இத்தாலி எதிர்த்தது.

## உறுப்பினர்கள் ஆண்டுவாரியாக

## நிரந்தரமற்ற உறுப்பினர்கள் (1946-1965)

## நிரந்தரமற்ற உறுப்பினர்கள் (1966 - தற்போது வரை)
மையம்|thumb|600x600px| '''1 சனவாி 2020 முதல் ஐக்கிய நாடுகள் பாதுகாப்பு சபையில் உறுப்பினர்களாக இல்லாத ஐக்கிய நாடுகள் சபையின் உறுப்பு நாடுகள்.'''

## மேலும் காண்க

* ஐக்கிய நாடுகளின் பிராந்திய குழுக்கள்
* ஐக்கிய நாடுகள் சபையின் உறுப்பு நாடுகள்
* ஐக்கிய நாடுகளின் பொருளாதார மற்றும் சமூக கவுன்சில் உறுப்பினர்களின் பட்டியல்
* மனித உரிமைகள் தொடர்பான ஐக்கிய நாடுகளின் ஆணையத்தின் உறுப்பினர்களின் பட்டியல்

## குறிப்புகள்

## மேற்கோள்கள்

பகுப்பு:நாடுகள் தொடர்பான பட்டியல்கள்
பகுப்பு:ஐக்கிய நாடுகள் பாதுகாப்பு அவை
கூடிளி

**கூடிளி** (Koodli) என்பது இந்திய மாநிலமான கர்நாடகாவில் உள்ள சீமக்கா மாவட்டத்தில் உள்ள ஒரு சிறிய கிராமமாகும். துங்கா ஆறும் பத்ரா ஆறும் சந்தித்து துங்கபத்திரை ஆறாக மாறுமிடமாகும். 

## அமைவிடம்
கூடிளி சிவமோகாவிலிருந்து 16 கி.மீ தூரத்தில் உள்ளது. இது துங்கா மற்றும் பத்ரா நதிகள் ஒன்றாக ஓடும் இடமாகும். எனவே கூடிளி என்று பெயர் வந்தது. இங்கு 16 ஆம் நூற்றாண்டில் சிருங்கேரி சாரதா மடத்தின் நரசிம்ம பாரதி சுவாமிகளால் நிறுவப்பட்டதாகக் கூறப்படும் ஒரு ஸ்மார்த்த மடாலயம் ஒன்று உள்ளது. மடத்தினுள், சாரதாம்பாள் மற்றும் ஆதி சங்கரருக்கு தனிச் சன்னதிகள் உள்ளன. வெளியே, இராமேசுவரர் மற்றும் நரசிம்மருக்கு அர்ப்பணிக்கப்பட்ட போசளர் காலத்தின் இரண்டு கோயில்கள் உள்ளன. இந்த ஊர் தெற்கின் வாரணாசி என்றும் அழைக்கப்படுகிறது. சங்கராச்சாரியாரின் 600 ஆண்டுகள் பழமையான மடம் இன்னும் போசள மற்றும் ஒக்கேரி மன்னர்களின் கல்வெட்டுகளுடன் நிற்கிறது. 
thumb|கூடிளியில் துங்கா ஆறு பத்ரா ஆற்றுடன் இணைகிறது
வலது|thumb|இராமேசுவரர் கோயிலுக்குள் ஒரு சிறிய சன்னதி
இந்த இடம் வரலாற்று மதிப்பைக் கொண்டுள்ளது, போசளர் காலத்தைச் சேர்ந்த கோவில்கள் உள்ளன. கோயில்களுக்கு அருகில் செதுக்கப்பட்ட சாசனங்கள் அவை கட்டப்பட்ட காலத்தைக் குறிக்கின்றன. சரியான தேதிகள் சர்ச்சைக்குரியவை. ஆனால் சிற்பங்கள் பழைய இந்திய கலாச்சாரத்தைச் சேர்ந்தவை. மேலும் கவர்ச்சியானவைஇங்கு மேலும், பல்வேறு கோயில்கள் உள்ளன - சிறிய மற்றும் பெரிய கோயில்கள் இந்த இடத்தை பழைய காலங்களில் ஆட்சி செய்த ஆட்சியாளர்களால் கட்டப்பட்டன.

## மதம்
12 ஆம் நூற்றாண்டைச் சேர்ந்த  இராமேசுவரர் கோயில் இப்பகுதியில் அமைந்துள்ளது. சங்கமேசுவரர் கோயிலுக்கு அருகில் சிந்தாமணி நரசிம்ம சுவாமி கோயிலும் உள்ளது. இது பிரகலாதனால் நிறுவப்பட்டு வணங்கப்பட்டது என்று நம்பப்படுகிறது. ஆறுகள் புனிதமாக கருதப்படுகின்றன. நந்தியுடன் ஒரு சிறிய கோயில் இரண்டு ஆறுகள் சந்திக்கும் இடத்தில் அமைந்திருக்கிறது. 

கூடிளியில் இரண்டு மடங்கள் உள்ளன. ஒன்று சங்கர மடம் ( அத்வைத தத்துவம்), மற்றொன்று அக்சோபிய தீர்த்தர் மடம் ( துவைதத் தத்துவம்).
[thumb|கூடிளியில் உள்ள [சிவன் ஆலயம்]]
thumb|கூடிளி சங்கமத்தின்  இயற்கைக் காட்சி
thumb|கூடிளி சங்கமத்தில் சூரிய அஸ்தமனம்

## நிலவியல்
thumb|சங்கமம் - இரண்டு ஆறுகள் சந்திக்கும் சரியான இடத்தில் அமைந்துள்ள ஒரு சிறிய ஹரி ஹர கோயில்.
சிவமோகா நகரத்திலிருந்து சுமார் 16 கி.மீ தூரத்தில் அமைந்துள்ள இந்த இடம் சாலை வழியாக அணுகப்படுகிறது. இங்கிருந்து 3 கி.மீ தூரத்தில் உள்ள ஹோலேஹோனூர் என்பது அருகிலுள்ள கிராமமாகும்.
பகுப்பு:Coordinates on Wikidata
முல்லையன கிரி

**முல்லையன கிரி** (Mullayana Giri) என்பது இந்தியாவின் கர்நாடகாவின் அமைந்துள்ள மிக உயரமான சிகரமாகும். முள்ளையன கிரி சிக்மகளூர் வட்டத்தில் மேற்குத் தொடர்ச்சி மலையின் சந்திர துரோண மலைத்தொடர்களில் 13 ° 23′26 ″ வடக்கிலும் 75 ° 43′18 ″ கிழக்கிலும்  1,930 மீட்டர் (6,330 அடி) உயரத்துடன் அமைந்துள்ளது. இது கர்நாடகாவின் மிக உயர்ந்த சிகரமாகும். முல்லயனகிரியின் உச்சியில் ஒரு காவல் வானொலி ஒளிப்பரப்பு நிலையம் உள்ளது. சீதலாயனகிரி என்ற ஒரு முக்கிய சிகரம் இந்த இடத்தை ஒட்டியுள்ளது.

## கோயில்
மலை உச்சியிலுள்ள ஒரு சிறிய கோயிலில் (கல்லறை) இருந்து இந்த சிகரத்திற்கு இதன் பெயர் கிடைக்கிறது, இது "முல்லப்பா சுவாமி" என்ற முனிவருக்கு அர்ப்பணிக்கப்பட்டுள்ளது. அவர் மலையுச்சியில் இரண்டு அடி மட்டுமே இருந்த குகைகளில் தியானித்ததாக நம்பப்படுகிறது. குகைகள் அணுகக்கூடியவையாகவும் மிகவும் ஆழமில்லாமலும் இருக்கிறது. அவை கோயிலின் கர்ப்பகிரகத்திற்கு நேரடி நுழைவாயிலைக் கொண்டுள்ளன. இது இப்போது கோவில் பூசை செய்பவர்களால் தடுக்கப்பட்டுள்ளது. நாட்டுப்புறக் கதைகள் மற்றும் வலுவான சித்தர் கலாச்சாரத்தின் பல பதிப்புகளைத் தவிர, தெய்வத்தைப் பற்றிய தோற்றம் அல்லது எந்த தகவலும் தெளிவற்றதாகவே உள்ளது. முல்லை என்பது பழைய கன்னட மொழியில் காட்டைக் குறிக்கிறது.

## மலையேற்றம்
முன்னதாக, தற்போதைய சாலைகள் மற்றும் 464 கல் மற்றும் கான்கிரீட் படிகள் இல்லாதபோது, சிகரத்தை அடைய ஒரு பாதை பயன்படுத்தப்பட்டது. இது 'சர்ப்பதாரி' அல்லது 'சர்ப்பநாடி' என்று அழைக்கப்படுகிறது. இப்போது இது அடிக்கடி பயன்படுத்துவதில்லை என்றாலும், இந்த பாதை மலையேறுபவர்களால் போற்றப்படுகிறது.

## புகைப்படங்கள்

படிமம்:Mullayanagiri1.JPG|முல்லையன கிரிக்கு செல்லும் வழியில்
படிமம்:Mullaiyangiri hills.jpg|முல்லையங்கிரி மலைகள்


## மேலும் காண்க

* நந்தி மலைகள்
* பாபா புதன்கிரி
* மலைநாடு
* சாமுண்டி மலைகள்
* கெம்மண்ணுகுண்டி
* குத்ரேமுக்
* மங்களூர்
* நீலகிரி (மலைகள்)
* இமயமலை
* கொடைக்கானல்
* தேவரமனே
* மூணார்

## மேற்கோள்கள்

## வெளி இணைப்புகள்
 Tours and Trip Packages 
பகுப்பு:இந்திய மாநிலங்களின் உயர்ந்த சிகரங்கள்
பகுப்பு:கர்நாடகத்தில் உள்ள மலைகள்
பகுப்பு:மேற்குத் தொடர்ச்சி மலைத்தொடரிலுள்ள மலைகள்
பகுப்பு:Coordinates on Wikidata
செம்மஞ்சள் தொப்பி

செம்மஞ்சள் தொப்பி என்பது இந்தியன் பிரீமியர் லீக் தொடரில் அதிக ஓட்டங்களை பெறும் வீரரிற்கு வழங்கப்படும் ஒரு   
விருதாகும்.இது ஒவ்வொரு ஆண்டும் நடைபெறும் இந்தியன் பிரீமியர் லீக் தொடரில் வழங்கப்படும்.இது 2008 ஆம் ஆண்டு 
ஏப்ரல் மாதம் 25 ஆம் திகதி அறிமுகப்படுத்தப்பட்டது.இத்தொப்பியை அதிக ஓட்டங்களை 
பெறும் வீரர் அணிந்து கொள்வார்.இதன் மூலம் இந்தியன் பிரீமியர் லீக் தொடரின் தனித்துவம் வெளிக்காட்டப்படுவதோடு வீரர்களுக்கு உற்சாகமும் ஏற்படுகிறது.

; வெற்றியாளர்கள்

 indicates the player captained his team for the season.

பகுப்பு:விளையாட்டு விருதுகள்
சீதா ஆறு

thumb|சீதா ஆற்றில் மாபுகல் பாலம்
**சீதா ஆறு (Seetha River)** சீத்தா ஆறு என அழைக்கப்படும் ஆறானது இந்தியாவில் கர்நாடகத்தில் உடுப்பி மாவட்டத்தில் மேற்கு நோக்கிப் பாயும் ஆறாகும்.

## ஆற்றோட்டம்
இந்த ஆறு நரசிம்ம பர்வதத்திற்கு அருகில் உருவாகி அகும்பே காடுகள் வழியாகச் சென்று ஹெப்ரி, பார்கூர் வழியே பாய்ந்து அரபிக் கடலில் சேருவதற்கு முன்பு சுவர்ணா ஆற்றில் இணைகிறது. பருவமழை காலத்தில் ஆற்றில் நீர் வரத்து அதிக அளவில் இருக்கும். இந்த ஆறும் இதன் சிறிய துணை நதிகளும் குட்லு நீர்வீழ்ச்சி,  பர்கானா நீர்வீழ்ச்சி, ஜோம்லு தீர்த்த நீர்வீழ்ச்சி போன்ற பல நீர்வீழ்ச்சிகளை உருவாக்கியுள்ளன. அரசு நிறுவனங்களின் ஒருங்கிணைப்புடன் ஜூன் முதல் அக்டோபர் வரை சாகச ஆர்வலர்களால் இந்த ஆற்றில் படகு போட்டிகள் நடத்தப்படுகின்றன.

## மேற்கோள்கள்

பகுப்பு:இந்திய ஆறுகள்
பகுப்பு:கர்நாடக ஆறுகள்
பின்னேயேயிடே

**பின்னேயேயிடே** (**Penaeoidea**) என்பது இறால்களின் இரண்டு சூப்பர் குடும்பங்களில் பெரியது. இது எட்டு குடும்பங்களை உள்ளடக்கியது, அவற்றில் மூன்று புதைபடிவங்களிலிருந்து மட்டுமே அறியப்படுகின்றன.  இக்குழுவின் புதைபடிமம் (அசிக்குலோபோடா) பதிவு ஓக்லஹோமாவில் உள்ள பேமினியன் வண்டலில் காணப்பட்டது. 

* அசிக்குலோபொடிடே (1 பேரினம், 1 சிற்றினம்)
* ஏஜெரிடே (2 பேரினம், 25 சிற்றினம்)
* அரிஸ்டீடே (10 பேரினம், 28 சிற்றினம்)
* பெந்தெசிசிமிடே (5 பேரினம், 43 சிற்றினம்)
* கார்போபீனாய்டே (1 பேரினம், 3 சிற்றினம்)
* பெனைடே (48 பேரினம், 286 சிற்றினம்)
* சிசியோனிடே (1 பேரினம், 53 சிற்றினம்)
* சோலெனோசெரிடே (10 பேரினம், 86 சிற்றினம்)

## மேற்கோள்கள்

பகுப்பு:ஓடுடைய கணுக்காலிகள்
ஒறநாடு

**ஒறநாடு** (*Horanadu*, **ஹொரனாடு**) இந்தியாவின் கர்நாடகாவின் சிக்மகளூரு மாவட்டத்தின் கலசா வட்டத்தில் அமைந்துள்ள ஒரு இந்து புனித இடமும், ஒரு பஞ்சாயத்து கிராமமுமாகும். இங்குள்ள அன்னபூரணி ஆலயத்திலுள்ள தெய்வம் அன்னபூரணியின் சிலை ஆதி சங்கரரால் நிறுவப்பட்டது. அன்னபூரணி தெய்வத்தின் புதிய தெய்வம் 1973 ஆம் ஆண்டில் கோவிலில் புனிதப்படுத்தப்பட்டது.  ஹொரனாடு 831 மீ (2,726 அடி) உயரத்தில் உள்ளது 

## போக்குவரத்து
வலது|thumb|200x200px|ஒறநாட்டின் நிலங்கள்
ஒறநாடு மலைநாடின் மத்தியில் மங்களூரிலிருந்து 126 கி.மீ தொலைவிலும், பெங்களூரிலிருந்து 316 கி.மீ தூரத்திலும், சிருங்கேரியிலிருந்து தூரம் 75 கி.மீ. தூரத்திலும் அமைந்துள்ளது. பெங்களூரிலிருந்து ஹொரனாடு வரை ஒவ்வொரு நாளும் நேரடி பேருந்துகள் இயக்கப்படுகின்றன.

பேருந்து சேவைகளை கர்நாடகப் போக்குவரத்துக் கழகமும், சில தனியார் நிறுவனங்களும் வழங்குகின்றன. அருகிலுள்ள விமான நிலையம் மங்களூர் சர்வதேச விமான நிலையமாகும், இது முன்பு பாஜ்பே விமான நிலையம் என்று அழைக்கப்பட்டது.  மங்களூருவை கர்கலா மற்றும் கலசா வழியாக சாலை வழியாக அடையலாம்.

## கோயில்
thumb|ஹொரனாட்டின் பசுமைக் காட்சி
ஹொரானடில் உள்ள அன்னபூரணி கோயிலுக்கு வருகை தரும் ஒவ்வொரு பார்வையாளருக்கும், அவர்களின் மதம், மொழி, சாதி, அல்லது மத வேறுபாடின்றி, மூன்று வேளையும் சைவ உணவு வழங்கப்படுகிறது (பெலே அல்லது பருப்பு வகைகளில் இருந்து தயாரிக்கப்படும் இனிப்பு உட்பட). கோயிலுக்கு வருகை தரும் ஆண் பார்வையாளர்கள் தங்கள் சட்டைகளையும் பனியன்களையும் அகற்றிவிட்டு, தோள்களை ஒரு துண்டு அல்லது சால்வையால் மூடி, கடவுளுக்கு முன்னால் மரியாதை மற்றும் பணிவின் அடையாளமாக இருக்க வேண்டும்.

பிரதான தெய்வம், அன்னபூரணி தங்கத்தால் ஆனது. தெய்வத்தின் ஆசீர்வாதங்களை நாடுகிற ஒருவருக்கு வாழ்க்கையில் உணவுக்கு ஒருபோதும் பற்றாக்குறை இருக்காது என்று நம்பப்படுகிறது. சிவபெருமானுக்கு ஒரு முறை சாபம் ஏற்பட்டதாகவும், அவர் அன்னபூர்ணா தேவியைப் பார்வையிட்டு தேவியின் ஆசீர்வாதங்களைத் தேடியபோது இந்த சாபம் தலைகீழானது என்றும் நம்பப்படுகிறது.

மகா மங்களாரத்தி தொழுகை ஒவ்வொரு நாளும் காலை 9:00 மணி, மதியம் 1:30 மணி மற்றும் இரவு 9:00 மணிக்கு வழங்கப்படும். குங்கும அர்ச்சனை பூசை தினமும் காலை 11:00 மணிக்கும் இரவு 7:00 மணிக்கும் தொடங்குகிறது. 

கோயிலுக்கு செல்லும் பாதையானது அடர்ந்த காடுகள் வழியாக செல்கிறது. இந்த் கோயிலுக்கு அருகில் அமைந்துள்ள ஒரு சிலகோயில்களில் குக்கி சுப்பிரமணியசுவாமி கோயில், தர்மஸ்தலா, சிருங்கேரி, உடுப்பி கிருஷ்ணர் கோயில், கொல்லூர் மூகாம்பிகை கோயில், கலசாவில் உள்ள கலசேசுவரர் கோயில், ஆகியவையும் அடங்கும்.

## அருகிலுள்ள இடங்கள்

* இங்கிருந்து 61 கி.மீ தூரத்தில் சிருங்கேரி என்ற ஒரு பிரபலமான யாத்ரீக இடம் அமைந்துள்ளது.
* மேற்குத் தொடர்ச்சி மலையில் உள்ள புகழ்பெற்ற மலைத்தொடரான குத்ரேமுக் ஹொரனாட்டிலிருந்து 28 கி.மீ தூரத்தில் உள்ளது..
* சிவபெருமானுக்கு அர்ப்பணிக்கப்பட்ட புகழ்பெற்ற கோயிலான கலசேசுவரர் கோயில் இங்கிருந்து 6 கி.மீ.  தூரத்தில் அமைந்துள்ளது
* துங்கா ஆறு, பத்ரா ஆறு மற்றும் நேத்ராவதி ஆகிய 3 புகழ்பெற்ற நதிகளின்  பிறப்பிடம் இங்கிருந்து 40 கி.மீ தூரத்தில் அமைந்துள்ளது.
* அனுமன்குந்தி அருவி இங்கிருந்து 45 கி.மீ. தூரத்தில் உள்ளது.
* கியதன்மக்கி மலைக் காட்சி இங்கிருந்து 15 கி.மீ. தூரத்தில் உள்ளது.

அக்டோபர் முதல் ஏப்ரல் வரை ஹொரனாடு செல்ல சிறந்த நேரமாகும்.

## மேற்கோள்கள்

பகுப்பு:கர்நாடக சுற்றுலாத் தலங்கள்
பகுப்பு:Coordinates on Wikidata
கோடசள்ளி அணை

thumb|கோடசள்ளி அணை மற்றும் மின் உற்பத்தி நிலையம்
**கோடசள்ளி அணை** (*Kodasalli Dam*) என்பது இந்தியாவின், கர்நாடக மாநிலத்தின் உத்தர கன்னட மாவட்டத்தில் எல்லபுரா வட்டத்தில் காளி ஆற்றில் கட்டப்பட்டுள்ள அணையாகும். இந்த அணையைக் கர்நாடக மின்சக்தி கழக நிறுவனம் கட்டியது. இந்த மின்சார உற்பத்தி நிலையம் நீர் மின் நிலையம் என வகைப்படுத்தப்பட்டுள்ளது. மேலும் இப்பகுதியின்  நீர்ப்பாசனத்திலும் முக்கிய ஆதாரமாக இது உள்ளது.

## மேற்கோள்கள்

## வெளி இணைப்புகள்
* கோடிசள்ளி அணை சர்ச்சை
* கோடசள்ளி அணை
பகுப்பு:கர்நாடக அணைகள்
பகுப்பு:உத்தர கன்னட மாவட்டம்
நாயகா அணை

**நாயகா அணை** (Nayka Dam) என்பது இந்திய மாநிலமான குசராத்தில் சுரேந்திரநகர் அருகே போகாவோ ஆற்றில் உள்ள மண் அணை.  நாயகா முக்கிய நீர் ஆதாரமாகும், வெள்ளப்பெருக்கை கட்டுப்படுத்தவும் உதவுகிறது.

இந்த அணையிலிருந்து ஏழு கிராமங்கள் நீர்ப்பாசன சேவை பெறுகிறது. இதில் கிராமம் ஒன்று முழுமையாகவும், மற்றொரு கிராமம் அணையின் பின்னால் ஓரளவு நீரில் மூழ்கியுள்ளது. இந்த நீர்த்தேக்கம்   வனப்பரப்பிலும்,  தரிசு நிலத்திலும்,   சாகுபடி நிலத்திலும் அமைந்துள்ளது.

நாயகா அணையின் மூலம்   1997-98 முதல் நீர்ப்பாசன வசதி பெறுகின்றன.

## மேற்கோள்கள்

பகுப்பு:சுரேந்திரநகர் மாவட்டத்திலுள்ள அணைகள்
பிரதிநிதித்துவமற்ற நாடுகள் மற்றும் மக்கள் அமைப்பு

**பிரதிநிதித்துவம் அற்ற அரசுகள் மற்றும் மக்கள் அமைப்பு** (**Unrepresented Nations and Peoples Organization** (**UNPO**) பிரதிநிதித்துவம் அற்ற, ஒடுக்கப்பட்ட நாடற்ற தேசிய இன மக்கள் மற்றும் நாடு கடந்த அரசுகளின் குரலை உலகளவில் ஒலிப்பதற்காக, நெதர்லாந்து நாட்டின் தலைநகரமான த ஹேக்கில் 11 பிப்ரவரி 1991 அன்று நிறுவப்பட்ட ஒரு பன்னாட்டு அமைப்பாகும்.நாடாற்ற தேசிய இன மக்கள் சிறுபான்மை குழுவினர், நாடு கடந்த அரசுகள், இராணுவப் புரட்சியால் கைப்பற்றப்பட்ட  பகுதியின் மக்கள் இந்த அமைப்பில் உறுப்பினர்களாக உள்ளனர். 

பிரதிநிதித்துவம் அற்ற அரசுகள் மற்றும் மக்கள் அமைப்பு, சுயநிர்ணய உரிமை பற்றிய புரிதலையும், மரியாதையையும் வளர்ப்பதற்கு செயல்படுகிறது, சர்வதேச அங்கீகாரம் மற்றும் அரசியல் தன்னாட்சி தொடர்பான ஆலோசனைகளையும், ஆதரவையும் வழங்குகிறது. மேலும் பிரதிநிதித்துவம் அற்ற அரசுகள் மற்றும் மக்கள் குழுக்களுக்கு பன்னாட்டு அளவில் எவ்வாறு வாதிடுவது என்பது குறித்து பயிற்சி அளிக்கிறது. இவ்வமைப்பின் உறுப்பு குழுக்களுக்கு எதிராக நிகழ்த்தப்பட்ட மனித உரிமைகள் மீறல்களுக்கு சர்வதேச பதிலை நேரடியாக ஆதரிக்கின்றன.

இவ்வமைப்பின் முன்னாள் நாடற்ற தேசிய இனத்தவர்களான ஆர்மீனியா, சியார்சியா,  எசுத்தோனியா,  லாத்வியா, கிழக்கு திமோர் மற்றும் பலாவு நாடுகள் முழு இறையாண்மை பெற்ற நாடுகளாக உருப்பெற்றுள்ளதுடன், ஐக்கிய நாடுகள் அவையிலும் உறுப்பினர்களாக உள்ளது. 

## நோக்கங்கள்
* மனித உரிமைகளுக்கான உலகளாவிய பிரகடனம் மற்றும் பிற சர்வதேச கருவிகளில் குறிப்பிடப்பட்டுள்ள சர்வதேச அளவில் ஏற்றுக்கொள்ளப்பட்ட மனித உரிமைகள் தரங்களை பின்பற்றுவது.
*  ஜனநாயகப் பன்மைத்துவத்தின் கொள்கைகளைப் பின்பற்றுதல் மற்றும் சர்வாதிகாரத்தையும் மத சகிப்பின்மையையும் நிராகரித்தல்.
* அகிம்சையை ஊக்குவித்தல் மற்றும் பயங்கரவாதத்தை கொள்கையின் கருவியாக நிராகரித்தல்.
* இயற்கைச் சூழலின் பாதுகாப்பு உறுதிப்டுத்துதல்.

பிரதிநிதித்துவம் அற்ற அரசுகள் மற்றும் மக்கள் அமைப்பின் அனைத்து உறுப்பினர்களும் இதன் உடன்படிக்கையில் கையொப்பமிட வேண்டும்.இதன் அமைப்பில் உள்ள உறுப்பினர்கள் எவ்வித தீவிரவாத செயல்களில் ஈடுபடக்கக்கூடாது.

## உறுப்பினர்கள்
பிரதிநிதித்துவம் அற்ற அரசுகள் மற்றும் மக்கள் அமைப்பின் உறுப்பினர்கள்:

## இதனையும் காண்க
* நாடு கடந்த அரசு
* நாடற்ற தேசிய இனம்

## மேற்கோள்கள்

## வெளி இணைப்புகள்
* 

பகுப்பு:மனித உரிமை அமைப்புகள்
பகுப்பு:இலாபநோக்கற்ற நிறுவனங்கள்
பகுப்பு:அங்கீகரிக்கப்படாத நாடுகள்
பகுப்பு:1991
பாகமண்டலா

[thumb|300x300px|பாகமண்டலாவில் [காவிரி ஆறு]]
வலது|thumb|300x300px|வளைந்து செல்லும் சாலையில் இருந்து தவூரு குடே (தவூரு மலை) மற்றும் மயூர காவிரி விடுதியும்
**பாகமண்டலா** (*Bhagamandala*) என்பது இந்திய மாநிலமான கர்நாடகாவின் குடகு மாவட்டத்தில் புனித தலமாகும் .

## அமைவிடம்
பாகமண்டலா காவிரி ஆற்றின் மேல்நோக்கி அமைந்துள்ளது. இந்த இடத்தில், காவிரி தனது இரண்டு துணை நதிகளான கண்ணிகே மற்றும் சுஜோதி ஆறு ஆகியவற்றுடன் இணைகிறது. இது ஒரு நதி சங்கமமாக புனிதமாகக் கருதப்படுகிறது. பாகமண்டலா மங்களூருக்கு தென்கிழக்கில் 133 கி.மீ தொலைவில் அமைந்துள்ளது. இது சராசரியாக 898 மீ (2,946 அடி) உயரத்தில் உள்ளது. 

## யாத்ரீக மையம் - பாகண்டேசுவரர் கோயில்
காவிரியின் பிறப்பிடமான தலைக்காவிரிச் செல்வதற்கு முன் யாத்ரீகர்கள் திரிவேணி சங்மத்தில் நீராடி தங்கள் மூதாதையர்களுக்கு சடங்குகளைச் செய்வது பொதுவான வழக்கம். பாகண்டேசுவரர் என்ற பெயரில் சிவன் கோவில் இந்த இடத்தில் அமைந்துள்ளது. அக்டோபர் 17 அல்லது 18 ஆம் தேதிகளில் வரும் துலா சங்கரமணாவின் போது, யாத்ரீகர்கள் இங்கு அதிக எண்ணிக்கையில் கூடுகிறார்கள்.

## மூன்று ஆறுகளின் சந்திப்பு
திரிவேணி சங்கமத்திலிருந்து சிறிது தொலைவில், பாகண்டேசுவரர் கோயில் என்று அழைக்கப்படும் ஒரு பிரபலமான கோயில் உள்ளது. இங்கு சிவன், சுப்பிரமணியன் மற்றும் கணபதி ஆகியவற்றின் புனிதச் சிலைகள் நிறுவப்பட்டுள்ளன. இந்த இடம் பாகண்டேசுவரர் சேத்திரம் என்றும் அழைக்கப்படுகிறது. இதிலிருந்து பாகமண்டலா என்ற பெயர் பெறப்பட்டது. இந்த பகுதியில் உள்ள கோயில்கள் கரவாலி (மேற்கு கடற்கரை) பாணியில் கட்டப்பட்டுள்ளன.

## பாடி கோயில்
பாகமண்டலாவிலிருந்து சிறிது தூரத்தில் பாடியில் ஒரு கோயில் உள்ளது, இது இகுத்தாப் என்றா தெய்வத்தைக் கொண்டுள்ளது. மேலும், பல அரேபாசை மக்களால்  மிகவும் புனிதமான ஆலயமாக கருதப்படுகிறது.

## அய்யங்கேரி கோயில்
அய்யங்கேரியில் மேலும் ஒரு கோயில் உள்ளது, அதில் "சின்னதப்பா" என்று பெயரிடப்பட்டுள்ளது. இது கிருட்டிணருக்கு அர்பணிக்கப்பட்டுள்ளது. கிராம மக்கள் இதைதுகிறார்கள். பிப்ரவரி அல்லது மார்ச் மாதத்தில் வருடத்திற்கு ஒரு முறை ஒரு திருவிழா நடைபெறுகிறது. அப்போது கோயிலிலிருந்து "தங்க புல்லாங்குழல்" வெளியே கொண்டு வரப்படும்.

## தாவூர் மலை
thumb|பாகமண்டலா கோயில்
தாவூர் மலை என்பது பாகமண்டலா மற்றும் கொப்பட்டியைக் கண்டும் காணாத ஒரு சிகரமாகும். இவை இரண்டும் சோலைக்காடுகளுக்குள் மலையேற்ற வழிகளாக செயல்படுகின்றன.

## காலநிலை
கோப்பன் காலநிலை வகைப்பாட்டின் கீழ் பாகமண்டலா வெப்பமண்டல பருவமழை காலநிலையை கொண்டுள்ளது.

## மேலும் காண்க

* மடிகேரி
* மங்களூர்
* விராசுப்பேட்டை

## மேற்கோள்கள்

## வெளி இணைப்புகள்

*https://web.archive.org/web/20071023221250/http://kodagu.nic.in/tour/bhagamandala.htm

பகுப்பு:கர்நாடக சுற்றுலாத் தலங்கள்
பகுப்பு:Coordinates on Wikidata
பகுப்பு:குடகு மாவட்டம்
ஆதித்யா சோப்ரா

**ஆதித்யா சோப்ரா** ஒரு இந்திய திரைப்பட தயாரிப்பாளர் . இவர் சில இந்தித் திரைப்படங்களை இயக்கியுள்ளார். இவர் இந்திய  திரைப்பட தயாரிப்பு நிறுவனமான யஷ் ராஜ் பிலிமிஸ் நிறுவனத்தின் தற்போதைய தலைவராகவும் உள்ளார்.இவர் இந்திய திரைப்பட துறையில் செல்வாக்கு மிகுத்த நபராக கருதபடுகிறார்.

## தனிப்பட்ட வாழ்க்கை

ஆதித்யா சோப்ரா மறைந்த திரைப்படத் தயாரிப்பாளர் யஷ் சோப்ரா மற்றும் பமீலா சோப்ரா ஆகியோரின் முத்த மகனாக 21 மே 1971 இல் பிறந்தார்.இவர் தனது கல்வி படிப்பை பம்பாய் பள்ளியில் பயின்றார்.இவரது முதல் மனைவி பயல் கன்னாவை 2009 இல் விவாகரத்து செய்தார்.21 ஏப்ரல் 2014 அன்று, இத்தாலியில் நடந்த ஒரு தனியார் திருமண விழாவில் நடிகை ராணி முகர்ஜியை மணந்தார்.இவர்களுக்கு ஆதிரா சோப்ரா என்ற குழந்தை உள்ளது.

## மேற்கோள்கள்

## மேலும் படிக்க

*

## வெளியினைப்புகள்

*

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:பிலிம்பேர் விருதுகள் வென்றவர்கள்
பகுப்பு:இந்திய இந்துகள்
பகுப்பு:இந்தித் திரைப்படத் தயாரிப்பாளர்கள்
இந்தியா அரசால் தடைசெய்யப்பட்ட அமைப்புகள் பட்டியல்

இந்திய உள்துறை அமைச்சகத்தால் சட்டவிரோத நடவடிக்கைகள் (தடுப்பு) சட்டத்தின் கீழ் பயங்கரவாத தடைசெய்யப்பட்ட அமைப்புகள்.

## பட்டியல்
01 மார்ச் 2020 வரை தடைசெய்யப்பட்ட அமைப்புகள்:

# பாபர் கால்சா
# காலிஸ்தான் அதிரடிப்படை
# காலிஸ்தான் ஜிந்தாபாத் படை
# பன்னாட்டு சீக்கிய இளைஞர் கூட்டமைப்பு
# திரிபுரா புலிப்படை
# திரிபுரா தேசிய விடுதலை முன்னணி
# தமிழீழ விடுதலைப் புலிகள்
# இந்தியாவின் மாணவர்களின் இஸ்லாமிய இயக்கம்
# தீந்தர் அஞ்சுமான்
# லஷ்கர்-ஏ-தொய்பா
# ஜெய்ஸ்-இ-முகமது / தக்ரிக்-இ-ஃபுர்கான்
# ஹர்கத்-உல்-முஜாகிதீன் 
# ஹிஸ்புல் முஜாகிதீன் 
# அல்-பதர் (ஜம்மு மற்றும் காஷ்மீர்)
# அசாம் ஐக்கிய விடுதலை முன்னணி
# தேசிய ஜனநாயக முன்னணி போரோலாது
# மக்கள் விடுதலை இராணுவம் மணிப்பூர்
# ஐக்கிய தேசிய விடுதலை முன்னணி
# பாப்புலர் பிரண்ட் ஆப் இந்தியா
# இசுலாமிய அரசு, கொராசான்
# தமிழ்த் தேசிய மீட்புப் படை
## மேலும் காண்க
இந்தியாவில் தடைசெய்யப்பட்டவர்களின் பட்டியல்
* தாவூத் இப்ராகிம்
* ஜாகிர் நாயக்

## மேற்கோள்கள்

## வெளி இணைப்புகள்

* அதிகாரப்பூர்வ பட்டியல்
பகுப்பு:இந்தியாவில் இஸ்லாமிய பயங்கரவாதம்
பகுப்பு:இந்தியாவில் தடைசெய்யப்பட்ட அமைப்புகள்
பெலவாடி

**பெலவாடி** (Belavadi) என்ற கிராமம், இந்தியாவின் கர்நாடகாவின் சிக்மகளூர் நகரத்திலிருந்து சுமார் 29 கி.மீ. தூரத்திலும் ஹளேபீடுவிலிருந்து 12 கி.மீ தொலைவிலும் அமைந்துள்ளது. இந்த இடம் மகாபாரத காலத்தைச் சேர்ந்த ஏகசக்ர நகரம் என்றும் கருதப்படுகிறது. மேலும், போசளர் கட்டிடக்கலையின் வீரநாராயணர் கோயிலுக்கும் இந்த ஊர் பெயர் பெற்றது.

## விளக்கம்
வீமன் பகாசுரனைக் கொன்றதை நினைவு கூர்ந்து ஆண்டுதோறும் கிராம மக்களால் பாண்டி-பனா என்ற திருவிழா இங்கு கொண்டாடப்படுகிறது. ஒரு உள்ளூர் தலைவரான தனகராயர் என்பவருக்குச் சொந்தமான ஒரு பெரிய குளம் ஒன்று உள்ளது. அதன் கரையில் ஒரு கோயிலும் கட்டப்பட்டுள்ளது. இது முதலில் ஒரு சமண மையமாக இருந்தது. பின்னர் இரண்டாம் கிருஷ்ணராச உடையார் இந்த கிராமத்தை சிருங்கேரி சாரதா மடத்திற்கு தானமாக வழங்கினார்.
## வீரநாராயணர் கோயில்
வீரநாராயணர் கோயில் தனித்துவமான போசளர் நினைவுச்சின்னங்களில் ஒன்றாகும். போசளர் கோயில் திரிகூட வடிவத்தில் உள்ளது. மேலும், அந்த கிராம மையத்தில் அமைந்துள்ளது. யோக நரசிம்மர் மற்றும் கோலாலு கோபாலனுடன் வீரநாராயணரும் இங்கு பிரதான தெய்வமாகும். இந்தியாவின் தொல்பொருள் துறையின் ஆய்வுகளின்படி இந்த கோலாலு கோபாலன் இந்தியாவில் ஒரு அழகான சிலையாகும். மார்ச் 23 அன்று (இரவும் பகலும் தலா 12 மணிநேரம் இருக்கும்போது) ஒவ்வொரு ஆண்டும் சூரிய ஒளி நேரடியாக வீரநாராயணர் கோயிலின் கருவறைக்குள் நுழைகிறது.

ஒரு கணபதி கோயிலும் இங்குள்ளது. இங்கு பிரதான தெய்வம் ஹட்டடா (எறும்பு மலை) கணபதி, உத்தபவ கணபதி மற்றும் வரத (வரம்) கணபதி என அழைக்கப்படுகிறார். இந்த கோயில் சிருங்கேரி மடத்தால் பராமரிக்கப்பட்டு வருகிறது. மேலும் மாணவர்களுக்கு இலவச மதிய உணவும் வழங்கப்படுகிறது. இந்த கோயிலுக்கு அருகில் சங்கரேசுவரருக்கு மற்றொரு கோயில் உள்ளது. பாழடைந்த பசவேசுவரர் கோயில் சமீபத்தில் புனரமைக்கப்பட்டது. பெலவாடியின் மற்ற கோயில்கள் பீர்தேவுரு, கரியம்மா மற்றும் பிண்டிகம்மா.

## குறிப்புகள்
பக்கம் 39, ஆர்வமுள்ள இடங்கள், வர்த்தமானி துறை, கர்நாடகா [1983] 
## மேற்கோள்கள்

## வெளி இணைப்புகள்
*Info about Belavadi in Chikmgalur dist. website 
*Veeranarayana temple
*Temples of belavadi 

பகுப்பு:கருநாடக மாநிலத்திலுள்ள ஊர்களும் நகரங்களும்
மனதோ பழ வௌவால்

**மனதோ பழ வௌவால்** என்பதன் விலங்கியல் பெயர் *போனிய பைடென்சு* என்பதாகும். இது  பெரிய வௌவால் வகையில் டெரோபோடிடே குடும்பத்தினைச் சார்ந்ததாகும்.

இது  இந்தோனேசியாவின் சுலவேசி தீவு உட்பட வட சுலவேசி மாகாணத்தில் மட்டுமே காணப்படக்கூடியது. ).

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
இராமு (குரங்கு)

**இராமு** (**Ramu)** என்பது இந்திய மாநிலமான ஒரிசாவின் பாலேஸ்வர் மாவட்டத்தில் வசிக்கும் குரங்கு. மத நல்லிணக்கத்தைச் சீர்குலைத்த குற்றச்சாட்டின் பேரில் ஒரிசாவில் உள்ள ரெமுனா காவல் நிலையத்தில் 5 ஆண்டுகளாக இந்த குரங்கு சிறை வைக்கப்பட்டிருந்தது.

## கைது
ஜெகநாத்பூர் கிராமத்தில் பல குழந்தைகளைத் தாக்கி கடித்தபோது இராமுவுக்கு மூன்று வயதாக இருந்தது. இராமுவால் தாக்கப்பட்ட குழந்தைகள் இந்து சமூகத்தைச் சேர்ந்தவர்களாகவும் இராமுவினை வளத்தவர் முஸ்லீம் குடும்பத்தினைச் சார்ந்தவராக இருந்தார். இது கலவரம் ஏற்படக் காரணமாக அமைந்தது. இந்த சம்பவத்திற்குப் பின்னர் இராமுவினைக் கைது செய்ய உள்ளூர் காவல்துறையினர் முடிவு செய்தனர். சில காலத்திற்குப்பின் விடுதலையானதும், இராமு மீண்டும் குழந்தைகளைக் கடிக்க ஆரம்பித்தது. இதனால் காவல்துறையினர் மக்களின் நன்மைக்காக மீண்டும் சிறையில் அடைக்க முடிவு செய்தனர்.

## விடுதலை
இந்திய வனவிலங்கு விதிகளின் கீழ், இராமு போன்ற ரீசஸ் மாகேக் குரங்குகளைச் சிறையிலடைக்க இயலாது, ஏனெனில் இது  அட்டவணை II ஆபத்தான உயிரினங்கள் வகையினைச் சார்ந்தது. இத்தகைய அட்டவணை உயிரினங்களைச் செல்லப்பிராணிகளாகவோ அல்லது கூண்டுகளில் அடைக்கவோ முடியாது. எனவே மாநில வனத்துறை நடவடிக்கை எடுக்க வேண்டும் என்று வனவிலங்கு ஆர்வலர்கள் கோரினர்.  காவல்துறையினர் இராமுவிற்கு வழக்கமான உணவைக் கொடுத்து நன்றாக நடத்தியதாகக் கூறுகின்றனர். ரெமுனா காவல் நிலையத்தின் பொறுப்பாளரான நிரஞ்சன் குமார் திர் ”இராமுக்கு வழக்கமான குளியல்,  நாள் ஒன்றுக்கு நான்கு முறை உணவளிப்பதாகத் தெரிவித்தார். ஆர்வலர்களின் போராட்டம் உலகளாவிய கவனத்தை ஈர்த்தது. இதனைத் தொடர்ந்து காவல்துறையினர் அக்டோபர் 18, 2006 அன்று குரங்கை விடுவித்து, வனவிலங்கு அதிகாரிகளிடம் ஒப்படைத்தனர்.

## குறிப்புகள்


## மேற்கோள்கள்

* செய்திகளில் ராமு http://www.angelfire.com/planet/ramuthemonkey/Ramunews.htm

பகுப்பு:பிரபலமான விலங்குகள்
பகுப்பு:இந்தியாவில் தனிப்பட்ட விலங்குகள்
அமாயா

**அமாயா** என்பது இலங்கை நாட்டுத் தமிழ் மொழித் திகில் நாடகத் தொடர் ஆகும். இந்த தொடர் 19 செப்டம்பர் 2020 ஆம் ஆண்டு முதல் ஒவ்வொரு சனி மற்றும் ஞாயிறு இரவு 7:30 மணிக்கு சக்தி தொலைக்காட்சியில் ஒளிபரப்பாகிறது. இந்த தொடரை 'ச. பாலா' என்பவர் இயக்க, மிதுஷா, ஜோனி, கௌசி ராஜ், பூஜா, சந்தா, சந்திரசேகரன், கிறிஸ்டினான போன்ற பலர் நடித்துள்ளனர்.

இந்த தொடரின் கதை கரு ஆதி என்ற இளைஞனை சுற்றி அடுத்தடுத்து நடக்கும் கொலை சம்பவங்களும் அதன் பின்னணியில் நடக்கும் அமானுஸ்ய சம்பவங்களையும்  பற்றியது. அவன் பல சவால்களை எதிர்கொண்டு உண்மையை எப்படி கண்டுபிடித்தான் என்பது தான் கதை.

## மேற்கோள்கள்

பகுப்பு:சக்தி தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:இலங்கைத் தமிழ் தொலைக்காட்சி நிகழ்ச்சிகள்
பகுப்பு:தமிழ் திகில் புனைவு தொலைக்காட்சி தொடர்கள்
பகுப்பு:தமிழ் பரபரப்பூட்டும் தொலைக்காட்சி நாடகங்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
அகன்ற தமிழ்நாடு

[வலது|thumb|இன்றைய இந்தியா மற்றும் இலங்கைத் தீவில் தமிழ் பேசும் பகுதிகளை உள்ளடக்கிய [பாண்டியர்|பாண்டியப் பேரரசின் அதிகபட்ச அளவு.]]
**அகன்ற தமிழ்நாடு** என்பது தமிழ் தேசியத்தின் ஒரு தாயக கருத்தாகும், இது இந்திய ஒன்றியத்தின் தமிழ் பேசும் பகுதிகளையும் ("முதன்மை நிலப்பரப்பு") மற்றும் இலங்கை ("தீவு") தமிழ்ப் பகுதிகளையும் இணைப்பதன் மூலம் தமிழர்களுக்கு ஒரு தேசிய தாயகத்தை உருவாக்குவதை நோக்கமாக கொண்டுள்ளது. இருப்பினும் இந்தப் பகுதிகளின் வடக்குப் பகுதியில் பெருமளவில் கன்னடம், தெலுங்கு மொழி பேசும் மக்களும், தென்மேற்கில் மலையாள மொழி பேசும் மக்களும், தீவில் சிங்கள மக்கள் உள்ளனர்.  1958 ஆம் ஆண்டில் சி. பா. ஆதித்தனார் தலைமையிலான நாம் தமிழர் மற்றும் தமிழக விடுதலை முன்னணி (டி.என்.எல்.எஃப்) மற்றும் 1980 களின் பிற்பகுதியில் தமிழ் தேசிய மீட்பு படையினர் (டி.என்.ஆர்.டி) போன்ற பல்வேறு தமிழ் குழுக்களால் அகன்ற தமிழ்நாடு என்ற கருத்தாக்கம் முன்மொழியப்பட்டது. 

## மேலும் காண்க

* இலங்கைத் தமிழ்த் தேசியம்

## குறிப்புகள்

பகுப்பு:தமிழ்த் தேசியம்
சுரேசு தத்தா

**சுரேசு தத்தா** *(Suresh Dutta)*  என்பவர் ஓர் இந்திய பொம்மலாட்ட கலைஞராவார். நாடக ஆளுமையான இவர் 1973 ஆம் ஆண்டு கொல்கத்தா பொம்மலாட்ட நாடகக் குழுவை நிறுவினார்.
பிரித்தானிய இந்தியாவின் பிரிக்கப்படாத வங்காளத்திலிருந்த பரித்பூர் நகரில் தத்தா பிறந்தார். யாத்ரா என்ற நாட்டுப்புற நாடகக்கலை முன்னோடி பானி பூசனிடம் நாடகக் கலை மற்றும்  பாலகிருட்டிண மேனனிடம் கதகளி பயிற்சிகளைப் பெற்றார். புகழ்பெற்ற இசைமேதை உதயசங்கரிடம்  கூட்டிணைவு பாணி நடன வகை நடனமாடவும் கற்றுக் கொண்டார். உருசிய பொம்மலாட்ட மேதை செர்கே ஒப்ராசுட்சோவிடம் பொம்மலாட்டம் கற்பதற்கு 1962 ஆம் ஆண்டு உருசியாவிற்குச் செல்வதற்கு முன்பு பரதநாட்டியம் மற்றும் மணிப்பூரி ஆகியவற்றையும் கற்றுக்கொண்டார்.

1963 ஆம் ஆண்டு இந்தியா திரும்பிய தத்தா பாலகிருட்டிண மேனனின் உத்தரவின் பேரில், குழந்தைகள் நடன அரங்கில் உதவி நடன இயக்குநராக சேர்ந்தார். இங்கு ஆடை அலங்கார   வடிவமைப்பில் ஈடுபட்டார். பத்தாண்டுகளுக்குப் பின்னர் தத்தா மனைவி தேவி மற்றும் ஒத்த எண்ணங்கொண்ட கலைஞர்கள் சிலருடன் சேர்ந்து தனது சொந்த பொம்மலாட்ட நாடகக் குழுவான கொல்கத்தா பொம்மலாட்ட நாடகக் குழுவைத் தொடங்கினார். அலாதின் நாடகத்துடன் தொடங்கிய இந்த குழு  தொடர்ந்து இராமாயணம், சீதா, குலாபோ ஆர் சிட்டாபோ மற்றும் நோட்டுன் இயீபன் உள்ளிட்ட 3,000 நிகழ்ச்சிகளை நடத்தியது. தத்தாவிற்கு 1987 ஆம் ஆண்டு சங்கீத நாடக அகாடமி விருது வழங்கப்பட்டது. பொம்மலாட்டத்திற்கான பங்களிப்புகளுக்காக இந்திய அரசு 2009 ஆம் ஆண்டில் நான்காவது மிக உயர்ந்த குடிமக்கள் விருதான பத்மசிறீ விருதை சுரேசு தத்தாவிற்கு வழங்கிச் சிறப்பித்தது. 
## மேற்கோள்கள்

## புற இணைப்புகள்
* 
* 

பகுப்பு:வாழும் மக்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:மேற்கு வங்காள நபர்கள்
பகுப்பு:சங்கீத நாடக அகாதமி விருது பெற்றவர்கள்
ஆரக ஞானேந்திரா

**ஆரக ஞானேந்திரா** (Araga Jnanendra) இவர் ஓர் இந்திய அரசியல்வாதியாவர். இவர் கருநாடகாவின் தீர்த்தஹள்ளி சட்டமன்றத் தொகுதியை பிரதிநிதித்துவப்படுத்தும் சட்டமன்ற உறுப்பினராவார்.

## ஆரம்பகால வாழ்க்கை
இவர், 1953 ஆம் ஆண்டில் தீர்த்தஹள்ளி வட்டத்திலுள்ள அரகா கிராமமான ஹிசானாவில் பிறந்தார்.. எம்.எஸ் நினைவு பொதுப் பள்ளியில் தனது கல்வியைத் தொடர்வதற்கு முன்பு கிராமத்தில் தனது ஆரம்பக் கல்வியைப் பெற்றார். பின்னர், சிவமோகாமா நிலக் கல்லூரியில் வணிகவியலில் பட்டம் பெற்றார்.

## அரசியல் வாழ்க்கை
1983 மற்றும் 1985 ஆம் ஆண்டுகளில் இவர் சட்டமன்ற உறுப்பினர் தேர்தலில் போட்டியிட்டு தோல்வியடைந்தார்.

1986 ஆம் ஆண்டில் மாவட்டப் பஞ்சாயத்துத் தேர்தலில் வெற்றி பெற்றார். மேலும் கிருஷி ஸ்தாயி சமிதியின் தலைவராகவும் பணியாற்றினார். 1989 ல் இவர் மூன்றாவது முறையாக சட்டமன்றத் தேர்தலில் போட்டியிட்டு தோல்வியடைந்தார். இவர் இறுதியாக 1994 இல் முதல் முறையாக சட்டமன்ற உறுப்பினர் தேர்தலில் வெற்றி பெற்றார்.

1991 இல் தொடங்கி சிவமோகா பால் கூட்டுறவுச் சங்கத்தில் பணியாற்றினார்.

1999 மற்றும் 2004 ஆம் ஆண்டுகளில் சட்டமன்றத் தேர்தலில் இவர் மீண்டும் தேர்ந்தெடுக்கப்பட்டார்  ஆனால் 2009 இல் இவர் தேர்தலில் தோற்றார்.

2009 ஆம் ஆண்டில் பத்ராவதி, மைசூர் காகித ஆலையின் தலைவராக தேர்ந்தெடுக்கப்பட்டார்.

2013 ல் சட்டமன்றத் தேர்தலில் தோல்வியடைந்தார்.

2018 ல் சட்டமன்றத் தேர்தலில் 22000 வாக்குகள் வித்தியாசத்தில் வெற்றி பெற்றார்.

## மேற்கோள்கள்

பகுப்பு:சிவமொக்கா மாவட்ட மக்கள்
பகுப்பு:1953 பிறப்புகள்
பகுப்பு:கர்நாடக சட்டமன்ற உறுப்பினர்கள்
பகுப்பு:வாழும் மக்கள்
கிம்மனே ரத்னாகர்

**கிம்மனே ரத்னக்கர்** (Kimmane Rathnakar) இவர் கர்நாடகவின் முன்னால் அமைச்சரும், தொழில்முறை வழக்கறிஞரும் மற்றும் சிவமொக்கா மாவட்டத்தின் தீர்த்தஹள்ளி சட்டமன்றத் தொகுதியின் முன்னாள் சட்ட மன்ற உறுப்பினருமாவார். இந்திய தேசிய காங்கிரசு கட்சியைச் சேர்ந்த இவர் கர்நாடக அரசில் ஆரம்ப மற்றும் இடைநிலைக் கல்வித்துறை அமைச்சராக இருந்தார்.

## ஆரம்பகால வாழ்க்கை
இவர், தீர்த்தஹள்ளியில் தனது பள்ளிப்படிப்பை முடித்தார். பின்னர் கர்கலாவின் புவனேந்திர கல்லூரியில் இளங்கலை அறிவியல் பட்டப்படிப்பை முடித்தார். 1966 இல், பி.எம்.எஸ் சட்டக் கல்லூரியில் சட்டப் பட்டம் முடித்தார்.

## அரசியல் வாழ்க்கை
18 சூன் 2016 வரை கர்நாடக அரசின் தொடக்க மற்றும் இடைநிலைக் கல்வி அமைச்சராக இருந்தார். 2013 ஆம் ஆண்டில், இவர் (இந்திய தேசிய காங்கிரஸ்) ஆர்.எம்.மஞ்சுநாத கௌடாவை (கே.ஜே.பி) 1343 வாக்குகள் வித்தியாசத்தில் வீழ்த்தி தொடர்ந்து இரண்டாவது முறையாக சட்டமன்ற உறுப்பினரானார். ஆனால், 2018 ல் ஆரக ஞானேந்திராவிடம் (பிஜேபி) 21,679 வாக்குகள் வித்தியாசத்தில் தோற்றார்.

## துணிச்சலான செயல்
17 செப்டம்பர் 2013 அன்று, சிவமொக்கா அருகே பெகுவல்லி ஏரியில் மூழ்கிய 6 பேர் கொண்ட ஒரு குடும்பத்தை இவர் காப்பாற்றினார். இவர் தனது சொந்த ஊரான தீர்த்தஹள்ளியில் இருந்து பெங்களூருக்கு திரும்பி வந்தபோது, ஒரு வாகனத்தில் சிலர் உதவி வேண்டி நிற்பதைக் கண்டார். அமைச்சரின் மெய்க்காப்பாளரும் ஓட்டுநரும் ஏரியில் குதித்து தைரியமாக குடும்பத்தை காப்பாற்றினர். அவர்களுடைய மருத்துவ சிகிச்சையையும் இவர் ஏற்பாடு செய்தார். அவர்களுக்கு தனது ஆடைகளையும் பகிர்ந்து கொண்டார்.

## மேற்கோள்கள்

## வெளி இணைப்புகள்

பகுப்பு:சிவமொக்கா மாவட்ட மக்கள்
பகுப்பு:வாழும் மக்கள்
ஆனைமுடி சோலை தேசியப் பூங்கா

thumb|ஆனைமுடி சோலை தேசியப் பூங்கா
**ஆனைமுடி சோலை தேசியப் பூங்கா** ( மலையாளம் : ആനമുടി ഷോല ദേശീയ ഉദ്യാനം) என்பது தென்னிந்தியாவின் கேரள மாநிலத்தின், இடுக்கி மாவட்டத்தில், மேற்குத் தொடர்ச்சி மலையில் அமைந்துள்ள ஒரு பாதுகாக்கப்பட்ட பகுதி ஆகும். இது மன்னவன் சோலை, இடிவாரா சோலை, புல்லரடி சோலை ஆகியவற்றைக் கொண்டது. இதன் மொத்த பரப்பளவு சுமார் 7.5&nbsp;km². இந்த புதிய பூங்கா குறித்த வரைவு அறிவிப்பு 21 நவம்பர் 2003 அன்று வெளியிடப்பட்டது. 

இந்தப் பூங்காவையும் அருகிலுள்ள மதிகெட்டான் சோலை தேசியப் பூங்கா, எரவிகுளம் தேசிய பூங்கா, பாம்பாடும் சோலை தேசியப் பூங்கா, சின்னார் கானுயிர்க் காப்பகம், குறிஞ்சி மலை சரணாலயம் ஆகியவற்றையும் சேர்த்து மூணார்  வனவிலங்கு கோட்டம் நிர்வகிக்கிறது.  எரவிக்குளம் தேசியப் பூங்கா உட்பட மேற்குத் தொடர்ச்சி மலைகள், ஆனைமலை துணை கிளஸ்டர் ஆகியவை யுனெஸ்கோ உலக பாரம்பரியக் குழுவால் உலக பாரம்பரிய களமாக தேர்வு செய்ய பரிசீலிக்கப்படுகிறது. 

## நிலவியல்
இந்தப் பூங்காவானது   முதல்  வரை உயரம் கொண்டதாக உள்ளது. இதன் சராசரி ஆண்டு மழையளவு சுமார்  ஆகும். ஆனைமுடி சோலை தேசிய பூங்காவானது மதிகெட்டான் சோலை தேசியப் பூங்கா, எரவிகுளம் தேசிய பூங்கா, பம்படம் சோலை தேசிய பூங்கா, சின்னார் கானுயிர்க் காப்பகம், குறிஞ்சி மலை சரணாலயம்  ஆகியவற்றுக்கு இடையே வனவிலங்கு வாழ்விட இணைப்புகளை கொண்டுள்ளது. இந்த பாதுகாக்கப்பட்ட பகுதியைச் சுற்றி இவை அனைத்தும் வருகின்றன. இந்த தேசிய பூங்கா ஆனைமலை துணைக் கிளஸ்டரின் ஒரு பகுதியாகும், இது சமீபத்தில் யுனெஸ்கோவின் உலக பாரம்பரிய திட்டத்தின் கீழ் உலக பாரம்பரிய கள நிலைக்கு உயர்த்த பரிசீலிக்க பரிந்துரைக்கப்பட்டது. 

## குறிப்புகள்

## வெளி இணைப்புகள்

* http://circle.forest.kerala.gov.in/wckottayam/index.php?option=com_content&view=article&id=106&Itemid=82%5B%5D
பகுப்பு:இடுக்கி மாவட்டத்திலுள்ள சுற்றுலாத் தலங்கள்
பகுப்பு:கேரளத்திலுள்ள தேசியப் பூங்காக்கள்
பூசன்

**பூசன்** ( **Fushun**  என்பது சீனாவின் லியோவோனிங் மாகாணத்தில் சுமார்  சென்யாங்கிற்கு கிழக்கே, 2,138,090 மக்கள் (2010 மக்கள் தொகை கணக்கெடுப்பு) மற்றும் மொத்த பரப்பளவு   ,    இதில் நகரம் சரியானது. கன் ஆற்றின் கரையோரம் அமைந்துள்ளது இது லியோவோனிங்கில் உள்ள தொழில்துறை மற்றும் பொருளாதார மேம்பாட்டு மையங்களில் ஒன்றாகும்.

## வரலாறு
வலது|thumb|1940 இல் பூசன் தொழில்துறை பகுதிகள்
பூசனில் 1384 இல் மிங் அரசமரபு முதன் முதலில் பூசன்  நகரில் சுவர் கட்டப்பட்டது பூசன் என்பது சீனவின் சுருக்கமாகும். 

## மக்கள் தொகை
வலது|thumb|350x350px|சென்யாங்-பூசன் நகர்ப்புற ஒருங்கிணைப்பின் செயற்கைக்கோள் படம்<br />(பெரிய மேற்கு பகுதி சென்யாங், கிழக்கு பகுதி பூசன்) 29-09-2010.
thumb|பூசன் உள்ளிட்ட வரைபடங்கள்
பூசன் 4 மாவட்டங்கள், 1 மாகாணம் மற்றும் 2 தன்னாட்சி மாகாணங்களை கொண்டுள்ளது.

## பொருளாதாரம்
thumb|1963 இல் பூசன் எண்ணெய் தொழிற்சாலை
பூசன் மிகவும் தொழில்மயமான பகுதி பூசனை **நிலக்கரி நகரம்** என்றும் அழைப்பார்கள், பூசன் நகரத்தின் மொத்த உள்நாட்டு உற்பத்தி 2009 இல் 54.27 பில்லியன் யுவான் ஆகும் (லியோனிங் மாகாணத்தில் உள்ள 58 நகரங்கள் மற்றும் மாவட்டங்களில் 4 வது இடம்). 

## குறிப்புகள்

## வெளி இணைப்புகள்

* பூசன் அதிகாரப்பூர்வ வலைத்தளம் 
* வணிக வழிகாட்டி: பூசன் 
பகுப்பு:Coordinates on Wikidata
பகுப்பு:சீன நகரங்களும் ஊர்களும்
அபர்ணா (தொலைக்காட்சித் தொகுப்பாளர்)

**அபர்ணா வத்சரே** (Aparna Vastarey) அபர்ணா என்று தனிப்பட்ட **முறையில் அறியப்பட்ட இவர் ஓர்** இந்திய நடிகரும், தொலைக்காட்சி தொகுப்பாளரும், முன்னாள் ரேடியோ ஜாக்கியுமாவார் . கன்னடத் தொலைக்காட்சியில் பிரபலமான முகமான இவர், 1990 களில் டி.டி.சந்தனாவில் ஒளிபரப்பப்பட்ட பல்வேறு நிகழ்ச்சிகளின் தொகுப்பாளராக பணியாற்றியதற்காக அறியப்படுகிறார். 1984 ஆம் ஆண்டில் புட்டண்ணா கனகலின் இறுதிப் படமான *மசனாடா ஹூவ்* மூலம் திரைப்படத்தில் அறிமுகமானார். 2015 முதல், இவர் *மஜா டாக்கீஸ்* என்ற  நகைச்சுவை நிகழ்ச்சியில் வரலட்சுமியாக தோன்றி வருகிறார்.

## தொழில்
1984 ஆம் ஆண்டு புட்டண்ணா கனகலின் திரைப்படமான *மசனாடா ஹூவுவில்* அபர்ணா அறிமுகமானார், இதில் இவர் அம்பரீஷ் மற்றும் ஜெயந்தியுடன் இணைந்து நடித்திருந்தார். 1993 ஆம் ஆண்டில் அகில இந்திய வானொலியுடன் வானொலி ஜாக்கியாக பணியாற்றத் தொடங்கினார். பண்பலை வானொலியான ரெயின்போவுடன் பணிபுரியும் முன், அதன் முதல் தொகுப்பாளராக இருந்தார். ஒரு தொகுப்பாளராக கன்னடத் தொலைக்காட்சியில் இவரது வாழ்க்கை 1990 இல் டி.டி.சந்தனாவுடன் தொடங்கியது 2000 ஆம் ஆண்டு வரை அதன் பெரும்பான்மையான தயாரிப்புகளின் ஒரு பகுதியாக இருந்தார். 1998 இல் தீபாவளி கொண்டாட்டங்களின் ஒரு பகுதியாக, எட்டு மணிநேரங்களுக்கு ஒரு நிகழ்ச்சியை வழங்கும் சாதனையை இவர் உருவாக்கினார்.

அபர்ணா *மூதலா மானே* மற்றும் *முக்தா* போன்ற தொலைக்காட்சி நிகழ்ச்சிகளில் நடிகையாக பணியாற்றினார். 2013 ஆம் ஆண்டில், கன்னட ரியாலிட்டி தொலைக்காட்சி நிகழ்ச்சியான பிக் பாஸின் முதல் பருவத்தில் ஒரு போட்டியாளராக தோன்றினார், இது ஈடிவி கன்னடத்தில் ஒளிபரப்பப்பட்டது. 2015 ஆம் ஆண்டு முதல், ஸ்ருஜன் லோகேஷின் கதாபாத்திரத்தின் வீண் மற்றும் பெருமைமிக்க மைத்துனராக வரலட்சுமியாக  நகைச்சுவை தொலைக்காட்சி நிகழ்ச்சியான *மஜா டாக்கீஸில்* தோன்றியுள்ளார், மேலும் தான் முன்னாள் அமெரிக்க ஜனாதிபதி  ஒபாமா மற்றும் நடிகர் சல்மான் கான் போன்ற பிரபலமான நபர்களின் நண்பர்கள் என்று கூறுகிறார்.  .

2014 ஆம் ஆண்டில், பெங்களூர் நம்ம மெட்ரோவில் செய்யப்பட்ட பயணிகள் வருகை குறித்த பதிவு செய்யப்பட்ட அறிவிப்புகளுக்காக அபர்ணா குரல் கொடுத்தார்.

## மேற்கோள்கள்

பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தியத் தொலைக்காட்சி தொகுப்பாளர்கள்
பகுப்பு:கன்னடத் தொலைக்காட்சி நடிகைகள்
பகுப்பு:கன்னடத் திரைப்பட நடிகைகள்